**Als Consells Generals de Consells Oficials**

**Assumpte: Cotització a la Seguretat Social de l'Antic Personal Becari.**

Em dirigisc a vostés amb el propòsit de comunicar-los que hi ha un sector important d'ANTIC PERSONAL BECARI (persones amb un excel·lent expedient acadèmic que van aconseguir beques durant 4 anys o més, pels qui ni el govern ni les comunitats autònomes van cotitzar en el seu moment a la Seguretat Social) de diferents professions: biòlegs, metges, químics, arquitectes, enginyers, etc. que estem reivindicant les cotitzacions a la seguretat social pel temps treballat sota la forma de “beca”.

En la recentment aprovada Llei de Pensions (Reial decret llei 2/2023, de 16 de març), la disposició addicional cinquantena segona determina que “8. Les persones a les quals fa referència la present disposició que, amb anterioritat a la seua data d'entrada en vigor, s'hagueren trobat en la situació indicada en aquesta, podran subscriure un conveni especial, per una única vegada, en el termini, termes i condicions que determine el Ministeri d'Inclusió, Seguretat Social i Migracions, que els possibilite el còmput de la cotització pels períodes de formació o realització de pràctiques no laborals i acadèmiques realitzats abans de la data d'entrada en vigor, fins a un màxim de dos anys”. “10. En un termini de tres mesos a computar des de l'1 d'abril de 2023 (…) mitjançant ordre ministerial es crearà un observatori per a l'anàlisi i seguiment de la seua aplicació i efectivitat de les mesures adoptades, (…)".

Tenint en compte que 1) convenis similars no han estat portats a efecte amb anterioritat, i 2) la norma no reconeix la totalitat del temps treballat com a “beca” (només permet el reconeixement de dos anys), reivindiquem que es reconega la totalitat del temps treballat a efecte de cotitzacions a la Seguretat Social.

Ens consta que són milers les persones afectades per aquesta situació d'injustícia, que veuran minvats els seus drets en el moment del gaudi de la seua jubilació, pel que els agrairíem feren extensiva aquesta iniciativa entre els seus col·legiats i col·legiades. En cas d'estar interessats/des a tindre més informació, ens poden trobar en el grup de Telegram AfectadosBecasSS (enllaç d'invitació per a participar-hi: <https://t.me/+P4CJKhK_3XxkMzlk>) o també mitjançant el Sindicat SATTUi (correu electrònic: sattui@sattui.org).

Gràcies per la seua atenció. Reben una cordial salutació,

Maig 2023